Kristine Poghosyan. Kristine Poghosyan (1982-yil 27-sentyabrda tugʻilgan) – siyosatchi, Armaniston Milliy Assambleyasi aʼzosi. Yoshlik yillari va taʼlimi. Kristine Poghosyan 1982-yil 27-sentyabrda Armaniston SSRning Kotayk viloyati Ptghni shahrida tugʻilgan. Armaniston Milliy politexnika universitetining Kibernetika yoʻnalishida tahsil olgan va uni 2003-yilda bitirgan. 2007-yilda esa xuddi shu universitetda Gumanitar va iqtisodiy boshqaruv yoʻnalishi boʻyicha ikkinchi darajali diplom olgan. Mehnat faoliyati. Uning professional faoliyati Yerevan Konyak kompaniyasining inson resurslari boʻlimida boshlangan. 2005–2007-yillarda ushbu kompaniyada direktor lavozimida ishlagan. 2007-yilda Imex Group kompaniyasiga ishga oʻtgan va 2010-yilgacha oʻsha yerda inson resurslari boʻyicha mas’ul boʻlgan. 2013-yilda Tre Gufo zargarlik kompaniyasining asoschilaridan biri boʻlgan va 2018-yilgacha kompaniya direktori lavozimida faoliyat yuritgan. Siyosiy faoliyati. 2018-yil may oyida Kristine Poghosyan Armaniston Bosh vazirining birinchi oʻrinbosariga yordamchi sifatida ishlay boshlagan. 2019-yil yanvar oyida esa bu lavozimdan isteʼfoga chiqqan, chunki 2018-yil dekabrdagi parlament saylovlarida Fuqarolik shartnomasi partiyasi nomidan Armaniston Milliy Assambleyasiga saylangan. Poghosyan Armanistondagi LGBT hamjamiyatini qoʻllab-quvvatlaydi, shuningdek, Togʻli Qorabogʻ va Armaniston parlamentlari oʻrtasidagi hamkorlikni mustahkamlash tarafdoridir. Shaxsiy hayoti. Kristine Poghosyan turmush qurgan va uch nafar farzandi bor.